10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 114/7 της 9/20 Ιαν. 1975 (ΦΕΚ  Β΄ 37) Περί τρόπου εξοφλήσεως των αποδείξεων Παραλαβής Αποσκευών επιβάτου (ΑΠΑΕ). Έχοντες υπ’ όψει: 1.Τας διατάξεις του άρθρου 68 του Ν. 1165/1918 «περί Τελωνειακού Κώδικος», ως τούτο συνεπληρώθη δια του άρθρου 4 του Ν. 2876/54. 2.Τας διατάξεις της παρ. 2 του άρθρου 133 του αυτού Νόμου 1165/1918, προστεθείσας δια του άρθρου 17 του Α.Ν. 791/1948 «περί τροποποιήσεως του Ν. 1163/18 και άλλων τινών διατάξεων». 3.Την υπ’ αριθ. 43/72 ΕΔΥΟ «περί των εν χρήσει τελωνειακών βιβλίων και εντύπων». 4.Τας υπ’ αριθ. 224617/3.12.74 και 21552/ 8.11.74 αναφοράς της Διευθύνσεως Τελωνείων Αττικής και του Ι΄ Αερολιμένος Αθηνών. 5.Την ανάγκην αποτελεσματικωτέρας εξυπηρετήσεως των, δια των Αερολιμένων της χώρας και των Επιβατικών Τελωνείων εισερχομένων εκ της αλλοδαπής επιβατών, κατά την παραλαβήν των αποσκευών των, αποφασίζομεν: Άρθρον 1. 1.Δια τας αποσκευάς επιβάτου και τα είδη πληρώματος πλοίων, ή αεροσκαφών εκτελούντων πλόας εξωτερικού, δι’ ας εξεδόθη σχετική απόδειξις παραλαβής (αποσκευών-επιβάτου) ως μη αναγεγραμμένας εν τω οικείω δηλωτικώ κατά την, υπό του παραλήπτου, προσκόμισιν του τρίτου αντιτύπου ταύτης υπό την ένδειξιν «παραδίδεται εις επιβάτην» αναγράφεται επ’ αυτού, υπό του, προς τούτο, αρμοδίου (Τελώνου ή Επόπτου κ.λπ.) το όνομα του οριζομένου δια την διενέργειαν του ελέγχου τελωνειακού υπαλλήλου. 2.Ο διαχειριστής της αποθήκης, εις ον παραδίδεται το ως άνω αντίτυπον της αποδείξεως, αφού συσχετίση τούτο προς το παρ’ αυτώ δεύτερον αντίτυπον ταύτης, υπό την ένδειξιν «υποβάλλεται ως παραστατικόν» και ενεργήση την πίστωσιν του οικείου βιβλίου καταχωρήσεως των αποδείξεων, παραδίδει αμφότερα τα φύλλα, μετά των αποσκευών, εις τον ορισθέντα προς τούτο τελωνειακόν υπάλληλον προς έλεγχον. Άρθρον 2. 1.Εάν, κατά τον έλεγχον, διαπιστωθή ότι άπαντα τα εν τη αποδείξει αναφερόμενα είδη των αποσκευών εμπίπτουν εις πλήρη ατέλειαν, κατά τας διατάξεις του Ν.Δ. 2544/53, ως τούτο ισχύει εκάστοτε, και συνεπώς δεν οφείλονται δασμοί ή οιασδήποτε φύσεως τέλη ή δικαιώματα, αναγράφεται, υπό του ενεργούντος τον έλεγχον τελωνειακού υπαλλήλου, εις το όπισθεν μέρος αμφοτέρων των ως άνω αντιτύπων Β΄ και Γ΄ της αποδείξεως, δια παρεμβολής αποτυπωτικού χάρτου, πράξις περί τούτου, ήτις και υπογράφεται παρ’ αυτού και παρά του παραλήπτου και θεωρείται υπό του Τελώνου ή του αρμοδίου Επόπτου. Σελ. 266,04(α) Τεύχος 562-Σελ. 104 2.Μετά ταύτα, ο ανωτέρω τελωνειακός υπάλληλος παρακρατεί το υπό στοιχείον Β΄ αντίτυπον της εν λόγω αποδείξεως και επιστρέφει τούτο εις την αποθήκην, κατά τα κεκανονισμένα, παραδίδων άμα το υπό στοιχείον Γ΄ ταύτης εις τον επιβάτην δια την έξοδον των αποσκευών του. Άρθρον 3. Εάν, κατά τον έλεγχον υπό του αρμοδίου προς τούτο τελωνειακού υπαλλήλου, διαπιστωθή, ότι δια τα τελωνιζόμενα είδη των αποσκευών οφείλονται δασμοί ή οιαδήποτε τέλη ή δικαιώματα, εκδίδεται Πρωτόκολλον Εξετάσεως Αποσκευών Επιβάτου (ΠΕΑΕ), συμφώνως προς τας κειμένας διατάξεις. Άρθρον 4. 1.Ο επί της θύρας εξόδου υπάλληλος, μετά την διαπίστωσιν της ταυτότητος των τελωνισθεισών ως άνω αποσκευών, επιτρέπει την εκ του τελωνειακού χώρου έξοδον τούτων, συντάσσων, επί του παραδιδομένου αυτώ υπό του επιβάτου Γ΄ αντιτύπου της ως άνω αποδείξεως, σχετικήν πράξιν εξόδου των αποσκευών. 2.Τα, υπό του υπαλλήλου της θύρας εξόδου, συγκεντρούμενα, ως άνω αντίτυπα, διαχειρίζονται υπό τούτου ως αι άδειαι εξόδου των εμπορευμάτων. Άρθρον 5. Τα δεύτερα αντίτυπα των αποδείξεων υπό την ένδειξιν «υποβάλλεται ως παραστατικόν» μετά την εξόφλησίν των, υποβάλλονται κατά τα κεκανονισμένα ως ίδια παραστατικά, εις την Υπηρεσίαν Ελέγχου Τελωνειακών Αρχών επισυναπτομένων εις ταύτα των αντιστοίχων, υπό ένδειξιν «παραδίδεται εις επιβάτην», αντιτύπων. Η παρούσα δημοσιευθήτω δια της Εφημερίδος της Κυβερνήσεως. 30.Β.θ.10 Τελωνισμός ειδών ατομικής χρήσεως 73 